Sacrosancte ecclesie Sancti Vincentii (martiris) que est constructa infra muros Matisconum, cui Geraldus preest episcopus. Ego Quelto presbiter cedo ad ipsam casam Dei Sancti Vincentii suisque rectoribus aliquamtulum de rebus hereditatis mee, cessumque in perpetuum ut permaneat volo. Unus curtilus est in pago Matisconense, agro Aibliacense, villa que vocatur Curte Supernense, qui habet terminationes a mane via publica, a medio die fines de Casal Dulciso, a sero Mardum aqua volvente, a circio terra Alnico et Adaldramno cum heris. Alius curtilus in ipso pago vel agro, in Monte Moriciono vocant; terminatur a mane via publica, a medio die similiter, a sero terra Anastasio cum heris, a circio similiter cum heris. De istis curtilis jam dictis quintam partionem dono ad jam dictam casam Dei, una cum edificiis suprapositis et rebus ibi aspicientibus: hoc sunt vineis, campis, pratis, silvis, vircariis, pomis, pascuis, molinariis, aquis aquarumque decursibus, omnia et ex omnibus, tam de hereditate quam de conquisto, et quicquid in antea Domino propitio conquirere potuero; totum ad integrum ad supradictam casam Dei cedo eo tenore ut, si necessitas michi evenerit, in ipsius ecclesie canonica canonici me recipiant et partem habere concedant dum vitam michi Dominus dederit, et dummodo ego vivo usum et fructum ego habeam; post meum vero decessum, uni ex heredibus meis qui clericus fuerit perveniat, et annis singulis festivitate Sancti Vincentii denarios XII absque ulla dilatione persolvat. S. Quelto presbitero. S. Anastasii. S. Almudi. S. Ardradi. S. Rotberti. Hactum est hoc regnante Odone rege.